Након што је 1974. године Каранфилском револуцијом у Португалији с власти свргнут Салазаров наследник Марсело Каитано, у Анголи је дошло до профилисања трију струја које су хтеле да преузму власт. Нетов МПЛА је био један од њих. Након 14 година борбе за независност, Ангола је званично проглашена независном 11. новембра 1975. године, а Агостињо Нето постао је њен први председник. Његова влада је успоставила блиске везе са Совјетским Савезом и другим земљама Источног блока. Иако је његова званична политика била марксистичко-лењинистичка, Нетов режим био је пуно ближи социјалистичком, него комунистичком систему. Резултат тога било је репресивно гушење покрета фракциониста 1977. године приликом покушаја државног удара.